wickkiey/tamil-wikipedia-chunked huggingface dataset:
# செம்மீசைச் சின்னான்

## இனவிருத்தி

இவைகளின் இனவிருத்திக்காலமானது வட இந்தியாவில் திசம்பர் முதல் மே வரையிலும், தென்னிந்தியாவிலோ மார்ச் முதல் அக்டோபர் வரையுமாகும். இவை ஆண்டிற்கு ஒரு முறையோ இரு முறைகளோ இனப்பெருக்கம் செய்யக்கூடும்.. ஆண்கள் தங்கள் கொண்டையை ஆட்டியும் தலை குனிந்தும், வாலை விரித்தும், சிறகுகளை காலருகே வைத்தும் பெண் பறவைகளைக் கவர்கின்றன.
# செம்மீசைச் சின்னான்

## இனவிருத்தி

### முட்டை

ஒவ்வொரு ஈனிலும் 2 முதல் 3 முட்டைகளை இடுகின்றன.. 12 நாட்கள் வரை முட்டைகள் பொரியப்பிடிக்கும்.
# செம்மீசைச் சின்னான்

## குஞ்சுகளின் பராமரிப்பு

இருபாலினங்களும் குஞ்சுகளை பராமரிக்கின்றன.. காகங்களும், செண்பகமும் முட்டைகளையும், குஞ்சுகளையும் வேட்டையாடுகின்றன.
# செம்மீசைச் சின்னான்

## மேற்கொண்டு படிக்க

- Deignan, H. G. (1948) The races of the Red-whiskered Bulbul, *Pycnonotus jocosus* ( L.). J. Washington Acad. Sci. 38(8), 279–281.
- Fraser, F. C. (1930) Note on the nesting habits of the Southern Red-whiskered Bulbul (*Otocompsa emeria fuscicaudata*). J. Bombay Nat. Hist. Soc. 34(1), 250–252.
-
-
- Red-whiskered_Bulbul on the Internet Bird Collection
- Mangoverde
- ageing and sexing
# இணை

**இணை** என்பது ஒரு வகை தொடை விகற்பமாகும்.  
கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பட்டுள்ளது:  
:"**இருசீர் மிசைஇணை** யாகும் பொழிப்பிடை யிட்டொருவாம்  
:இருசீ ரிடையிட்ட தீறிலி கூழை முதலிறுவாய்  
:வருசீ ரயலில் மேல்கீழ் வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# இணை

## சீர்களின் அமைப்பு

இணை என்பது சேர்ந்திருத்தல் எனப்பொருள் பெறும். செய்யுளின் அடியில் 1 மற்றும் 2 சீர்கள் ஒரே வகையான தொடை அமையப் பெறின் இணைத்தொடை விகற்பம் எனப்படும்
# இணை

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. இணை மோனைத் தொடை
1. இணை இயைபுத் தொடை
1. இணை எதுகைத் தொடை
1. இணை முரண் தொடை
1. இணை அளபெடைத் தொடை
# இணை

## எடுத்துக்காட்டுகள்

"அன்பும் அறனும் உடைத்தாயின் இல்வாழ்க்கை  
பண்பும் பயனும் அது" (45-வது திருக்குறள், அறத்துப்பால், இல்லறவியல்)  
மேற்கண்ட குறளில் முதலடியில் முதல் மற்றும் இரண்டாம் சீர்கள் "அ" என்று தொடங்க, இரண்டாவது அடியில் "ப" எனத் தொடங்குகின்றன. எனவே இச்செய்யுள் இணை மோனைத் தொடை வகையைப் பின்பற்றுகிறது எனலாம்.
# பொழிப்பு

**பொழிப்பு** என்பது ஒரு வகை தொடை விகற்பமாகும்.  
கீழ்க்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"**இருசீர்** மிசைஇணை யாகும் **பொழிப்பிடை** யிட்டொருவாம்  
:இருசீ ரிடையிட்ட தீறிலி கூழை முதலிறுவாய்  
:வருசீ ரயலில் மேல்கீழ் வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# பொழிப்பு

## சீர்களின் அமைப்பு

செய்யுளின் அடியில் 1 மற்றும் 3 சீர்கள் ஒரே வகையான தொடை அமையப்பெறின் பொழிப்புத்தொடை விகற்பம் எனப்படும்.
# பொழிப்பு

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. பொழிப்பு மோனைத் தொடை
1. பொழிப்பு இயைபுத்தொடை
1. பொழிப்பு எதுகைத்தொடை
1. பொழிப்பு முரண் தொடை
1. பொழிப்பு அளபெடைத்தொடை
# பொழிப்பு

## எடுத்துக்காட்டுகள்

"மலர்மிசை ஏகினான் மாணடி சேர்ந்தார்  
நிலமிசை நீடுவாழ் வார்." (3-ம் திருக்குறள், அறத்துப்பால், கடவுள் வாழ்த்து)  
மேற்கண்ட குறளில் முதலடியில் முதல் மற்றும் மூன்றாம் சீர்கள் "ம" என்று தொடங்குகின்றன. எனவே இச்செய்யுள் பொழிப்பு மோனைத் தொடை வகையைப் பின்பற்றுகிறது எனலாம்.
# ஒரூஉ

**ஒரூஉ** என்பது ஒரு வகை தொடை விகற்பமாகும்.  
கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"**இருசீர்** மிசைஇணை யாகும் பொழிப்பிடை **யிட்டொருவாம்**  
:இருசீ ரிடையிட்ட தீறிலி கூழை முதலிறுவாய்  
:வருசீ ரயலில் மேல்கீழ் வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# ஒரூஉ

## சீர்களின் அமைப்பு

செய்யுளின் அடியில் 1 மற்றும் 4 சீர்கள் ஒரே வகையான தொடை அமையப்பெரின் ஒரூஉத்தொடை விகற்பம் எனப்படும்.
# ஒரூஉ

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. ஒரூஉ மோனைத் தொடை
1. ஒரூஉ இயைபுத்தொடை
1. ஒரூஉ எதுகைத்தொடை
1. ஒரூஉ முரண் தொடை
1. ஒரூஉ அளபெடைத்தொடை
# ஒரூஉ

## எடுத்துக்காட்டுகள்

"வருமுன்னர்க் காவாதான் வாழ்க்கை எரிமுன்னர்  
வைத்தூறு போலக் கெடும்." (435-வது திருக்குறள், பொருட்பால், அரசியல், குற்றங்கடிதல்)  
மேற்கண்ட குறளில் முதலடியில் முதல் மற்றும் நான்காம் சீர்கள் "ர" என்று எதுகையெடுக்கின்றன. எனவே இச்செய்யுள் ஒரூஉ எதுகைத்தொடை வகையை பின்பற்றுகிறது எனலாம்.
# கூழை

**கூழை** என்பது ஒரு வகை தொடை விகற்பமாகும்.  
கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"இருசீர் மிசைஇணை யாகும் பொழிப்பிடை யிட்டொருவாம்  
:இருசீ ரிடையிட்ட **தீறிலி கூழை** முதலிறுவாய்  
:வருசீ ரயலில் மேல்கீழ் வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# கூழை

## சீர்களின் அமைப்பு

செய்யுளின் அடியில் ஈற்றுச்சீரைத்தவிர 1, 2 மற்றும் 3 சீர்கள் ஒரே வகையான தொடை அமையப்பெரின் கூழைத்தொடை விகற்பம் எனப்படும்.
# கூழை

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. கூழை மோனைத் தொடை
1. கூழை இயைபுத்தொடை
1. கூழை எதுகைத்தொடை
1. கூழை முரண் தொடை
1. கூழை அளபெடைத்தொடை
# கூழை

## எடுத்துக்காட்டுகள்

"செல்வத்துள் செல்வம் செவிச்செல்வம் அச்செல்வம்  
செல்வத்துள் எல்லாம் தலை" (411-வது திருக்குறள், பொருட்பால், அரசியல், கேள்வி)  
மேற்கண்ட குறளில் முதலடியில் முதல், இரண்டாம் மற்றும் மூன்றாம் சீர்கள் "செ" என்று தொடங்குகின்றன. எனவே இச்செய்யுள் கூழை மோனைத்தொடை வகையை பின்பற்றுகிறது எனலாம்.
# மேற்கதுவாய்

**மேற்கதுவாய்** என்பது ஒரு வகை தொடை விகற்பமாகும்.  
கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"இருசீர் மிசைஇணை யாகும் பொழிப்பிடை யிட்டொருவாம்  
:இருசீ ரிடையிட்ட தீறிலி கூழை முதலிறுவாய்  
:**வருசீ ரயலில் மேல்**கீழ் வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# மேற்கதுவாய்

## சீர்களின் அமைப்பு

செய்யுளின் அடியில் ஈற்றுச்சீரைத்தவிர 1, 3 மற்றும் 4 சீர்கள் ஒரே வகையான தொடை அமையப்பெறின் மேற்கதுவாய்த்தொடை விகற்பம் எனப்படும்.
# மேற்கதுவாய்

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. மேற்கதுவாய் மோனைத் தொடை
1. மேற்கதுவாய் இயைபுத்தொடை
1. மேற்கதுவாய் எதுகைத்தொடை
1. மேற்கதுவாய் முரண் தொடை
1. மேற்கதுவாய் அளபெடைத்தொடை
# மேற்கதுவாய்

## எடுத்துக்காட்டுகள்

"பாலும் தெளிதேனும் பாகும் பருப்புமிவை  
நாலும் கலந்துனக்கு நான்தருவேன் - கோலஞ்செய்  
துங்கக் கரிமுகத்துத் தூமணியே நீயெனக்குச்  
சங்கத் தமிழ்மூன்றுந் தா" (நல்வழி, ஔவையார்)  
மேற்கண்ட செய்யுளில் முதலடியில் முதல், மூன்றாம் மற்றும் நான்காம் சீர்கள் 'ப' கொண்டு தொடங்குகின்றன. எனவே இச்செய்யுள் மேற்கதுவாய் மோனைத்தொடை வகையை பின்பற்றுகிறது எனலாம்.
# கீழ்க்கதுவாய்

**கீழ்க்கதுவாய்** என்பது ஒரு வகை தொடை விகற்பமாகும்.  
கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"இருசீர் மிசைஇணை யாகும் பொழிப்பிடை யிட்டொருவாம்  
:இருசீ ரிடையிட்ட தீறிலி கூழை முதலிறுவாய்  
:**வருசீ ரயலில்** மேல்**கீழ்** வகுத்தமை தீர்கதுவாய்  
:வருசீர் முழுவதும் ஒன்றன்முற் றாமென்ப மற்றவையே." (*யாப்பருங்கலக்காரிகை 19-வது செய்யுள்*)
# கீழ்க்கதுவாய்

## சீர்களின் அமைப்பு

செய்யுளின் அடியில் ஈற்றுச்சீரைத்தவிர 1, 2 மற்றும் 4 சீர்கள் ஒரே வகையான தொடை அமையப்பெரின் கீழ்க்கதுவாய்த்தொடை விகற்பம் எனப்படும்.
# கீழ்க்கதுவாய்

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. கீழ்க்கதுவாய் மோனைத் தொடை
1. கீழ்க்கதுவாய் இயைபுத்தொடை
1. கீழ்க்கதுவாய் எதுகைத்தொடை
1. கீழ்க்கதுவாய் முரண் தொடை
1. கீழ்க்கதுவாய் அளபெடைத்தொடை
# கீழ்க்கதுவாய்

## எடுத்துக்காட்டுகள்

"கேட்பினுங் கேளாத் தகையவே கேள்வியால்  
தோட்கப் படாத செவி." (418-வது திருக்குறள், பொருட்பால், அரசியல், கேள்வி)  
மேற்கண்ட குறளில் முதலடியில் முதல், இரண்டாம் மற்றும் நான்காம் சீர்கள் "கே" என்று தொடங்குகின்றன. எனவே இச்செய்யுள் கூழை மோனைத்தொடை வகையை பின்பற்றுகிறது எனலாம்.
# முற்று

**முற்று** என்பது ஒரு வகை தொடை விகற்பமாகும்.  
கீழ்கண்ட விகற்பத்தின் சூத்திரத்தில் இவ்விகற்பம் தடித்த சொற்களில் காட்டப்பபட்டுள்ளது:  
:"இருசீர் மிசைஇணை யாகும் பொழிப்பிடை யிட்டொருவாம்  
:இருசீ ரிடையிட்ட தீறிலி கூழை முதலிறுவாய்  
:வருசீ ரயலில் மேல்கீழ் வகுத்தமை தீர்கதுவாய்  
:**வருசீர் முழுவதும் ஒன்றன்முற் றாமென்ப** மற்றவையே." (*யாப்பருங்கலக்காரிகை 19-வது செய்யுள்*)
# முற்று

## சீர்களின் அமைப்பு

செய்யுளின் அடியில் 4 சீர்களுமே ஒரே வகையான தொடை அமையப்பெரின் முற்றுத்தொடை விகற்பம் எனப்படும்.
# முற்று

## தொடை விகற்ப வகைகள்

பின்வரும் 5 வகைகளில் இவ்விகற்பம் அமையும்:
1. முற்று மோனைத் தொடை
1. முற்று இயைபுத்தொடை
1. முற்று எதுகைத்தொடை
1. முற்று முரண் தொடை
1. முற்று அளபெடைத்தொடை
# முற்று

## எடுத்துக்காட்டுகள்

"துப்பார்க்குத் துப்பாய துப்பாக்கித் துப்பார்க்குத்  
துப்பாய தூஉம் மழை.." (12-வது திருக்குறள், அறத்துப்பால், பாயிரவியல், வான்சிறப்பு)  
மேற்கண்ட குறளில் முதலடியில் நான்கு சீர்களுமே "து" என்று மோனையெடுக்கின்றன. எனவே இச்செய்யுள் முற்று மோனைத்தொடை வகையை பின்பற்றுகிறது எனலாம்.
# பண்ணுறவாண்மை

**பண்ணுறவாண்மை** அல்லது **அரசனயம்** (Diplomacy) என்பது குழுக்களின் அல்லது நாடுகளின் பேராளர்களுடன் பேரப் பேச்சுக்களை நடத்தும் நடைமுறையும் கலை ஆகும். நாடுகளிடையே விவகாரங்களைப் பகைமை இன்றிக் கையாளும் உத்தியே இது என்றும் பொருள் கொள்ளப்படுவது உண்டு. பொதுவாக இது, அமைதி, வணிகம், போர், பொருளாதாரம், பண்பாடு சூழல் மற்றும் மனித உரிமை விடயங்கள் ஆகியவை தொடர்பான விடயங்களில் நாடுகளிடையேயான உறவுகளை ஏற்படுத்துவது தொடர்பாகவே இச்சொல் பயன்படுகிறது. இவ்விடயங்களை தொழில் அடிப்படையிலான பண்ணுறவாளர்களே கையாள்வர். நாடுகளிடையேயான ஒப்பந்தங்களை நாடுகளின் அரசியலாளர்கள் ஏற்றுக் கொண்டு கைச்சாத்திடுமுன், பண்ணுறவாளர்களே இவற்றுக்கான பேச்சுக்களை நடத்துவர். முறைசாராவிதத்தில்,சமூகக் கருத்தின் அடிப்படையில் கூறுவதாயின் பொதுவான பிரச்சனைகளிற்கு இருதரப்புகளும் ஏற்றுக்கொள்ளும் தீர்வுகளைக் காணுதல் அல்லது தந்திரோபாயமான சாதகங்களைப் பெற்றுக்கொள்வதற்கான உத்திகளை மோதலற்ற விதத்தில் பிரயோகிப்பதே அரசனயம் ஆகும். 1900 வாக்கில் "பண்ணுறவாளர்கள்" என்ற வார்த்தை பண்ணுறவு சேவைகள், தூதரக சேவைகள் மற்றும் வெளியுறவு அமைச்சக அதிகாரிகள் ஆகியவற்றையும் உள்ளடக்கியதாக டேவிட் ஸ்டீவன்சன் தெரிவிக்கிறாா்.
# பண்ணுறவாண்மை

## வரலாறு

பண்ணுறவாண்மையைக் கையாளுவது ஒரு நாட்டுக்கு இருக்கவேண்டிய முக்கிய தகுதிகளுள் ஒன்று. பல ஆயிரம் ஆண்டுகளுக்கு முன்பே உலகின் முதல் நகர அரசுகள் உருவானபோதே பண்ணுறவாண்மை நடைமுறைகள் தொடங்கிவிட்டன. வரலாற்றுக் காலத்தின் பெரும்பகுதியில், குறிப்பிட்ட சில பேச்சுக்களுக்காக பண்ணுறவாளர் வேற்று நாடுகளுக்கு அனுப்பப்படுவர். பணி முடிந்ததும் உடனடியாகவே அவர்கள் திரும்பிவிடுவர். இன்னொரு நாட்டுடன் பேச்சுக்களை நடத்துவதற்காக வலுவைக் கொடுப்பதற்காக, அனுப்பப்படும் பண்ணுறவாளர்கள் அரச குடும்பத்தைச் சேர்ந்தவர்களாகவோ அவர்களது நெருங்கிய உறவினராகவோ அல்லது மிகவும் உயர்ந்த பதவி வகிப்பவர்களாகவோ இருப்பர்.
# பண்ணுறவாண்மை

## ஐரோப்பாவில் பண்ணுறவாண்மை

ஐரோப்பாவில் ஆரம்பகால நவீன பண்ணுறவாண்மை தோன்றியது. 13-ஆம் நூற்றாண்டின் ஆரம்பகால மறுமலர்ச்சி காலத்தில் முதலாவது தூதரகங்கள் பெரும்பாலும் வடக்கு இத்தாலியின் மாநிலங்களில் நிறுவப்பட்டது. குறிப்பாக இத்தாலியின் மற்ற நகர மாநிலங்களுக்கான நிரந்தர தூதரகங்கள் நிறுவிய பிரான்செஸ்கோ ஸ்ஃபோர்ஸா ஆட்சிகாலத்தில் மிலன் ஒரு முக்கியப் பங்கு வகித்தது. டஸ்கனி மற்றும் வெனிஸ் 14 ஆம் நூற்றாண்டு முதல் பண்ணுறவாண்மை மையங்களை வளர்த்துக் கொண்டன. இத்தாலிய தீபகற்பத்தில் நவீன பண்ணுறவாண்மையின் பல மரபுகள் தொடங்கியது நாட்டின் தலைநகருக்கு தூதுவர்களை அனுப்பும் முறைகள் போன்றவை தொடங்கின.
# பண்ணுறவாண்மை

## நவீன பண்ணுறவாண்மையின் விதிகள்

இத்தாலியில் இருந்த பண்ணுறவாண்மை நடைமுறை ஐரோப்பா முழுவதும் பரவியது. 1455 ஆம் ஆண்டில் பிரான்சின் அரசவைக்கு ஒரு பிரதிநிதியை மிலன் முதன்முதலாக அனுப்பியிருந்தது. இருப்பினும், பிரெஞ்சுப் பிரதிநிதிகள் அதன் உள்விவகாரங்களில் தலையிடுவார்கள் என்பதால் உளவுத்துறையினருக்கு பயந்து பிரெஞ்சு பிரதிநிதிகளை நடத்துவதற்கு மிலன் மறுத்துவிட்டது. பிரான்ஸ் மற்றும் ஸ்பெயின் போன்ற வெளிநாட்டு சக்திகள் இத்தாலிய அரசியலில் முக்கிய பங்காற்றியதால் தூதர்களை ஏற்றுக் கொள்ள வேண்டிய தேவை அங்கீகரிக்கப்பட்டது. அதனைத் தொடர்ந்து விரைவில் முக்கிய ஐரோப்பிய நாடுகள் பிரதிநிதிகளை பரிமாறிக்கொண்டன. ஸ்பெயின் நிரந்தர பிரதிநிதிகளை அனுப்பிய முதல் நாடாக இருந்தது.1487 ஆம் ஆண்டில் செயின்ட் ஜேம்ஸ் அவைக்கு ( இங்கிலாந்து) ஒரு தூதரை நியமித்தது.
16 ஆம் நூற்றாண்டின் பிற்பகுதியில் நிரந்தர தூதுக்குழுக்கள் வழக்க மரபாக மாறியது. எனினும், புனித ரோமானிய பேரரசர், நிரந்தர தூதுவர்களை தவறாமல் அனுப்பவில்லை, ஏனென்றால் அனைத்து செருமானிய இளவரசர்களின் நலன்களை பிரதிநிதித்துவம் செய்ய முடியாத நிலை இருந்தது.  
1500-1700 ஆம் ஆண்டில் நவீன பண்ணுறவாண்மை விதிகள் மேலும் மேம்பாடுகள் செய்யப்பட்டன. 1715 ஆம் ஆண்டில் இத்தாலிக்கு பதிலாக பிரான்சு பண்ணுறவாண்மை கொள்கையை முன்னெடுத்தது. உயர் பதவியில் இருக்கும் பிரதிநிதி தூதுவர் ஆவார். அந்த நேரத்தில் தூதுவர் ஒரு உயர் பதவி வகிப்பவராக இருந்தார். நாட்டின் பிரதிநிதித்துவத்துடன் அவர் ஒப்படைக்கப்பட்ட மரியாதைக்குரிய பதவி வகித்தார். தூதுவர்களுக்கு கடுமையான தரநிலைகள் மேம்படுத்தப்பட்டன. தேவையான பெரிய குடியிருப்புக்கள், விருந்தினர் மாளிகைகள் தேவை, அவற்றின் நட்பு நாடுகளின் அவை நடவடிக்கைகளில் முக்கியப் பங்கு வகித்தல் போன்றவையாகும். ரோமின் கத்தோலிக்கத் தூதுவர்கள் அதிக சம்பளத்தில் பணியமர்த்தப்பட்டனர். பிரெஞ்சு மற்றும் ஸ்பானிய தூதுவர்களின் நூறு நபர்கள் வரை இருந்தனர்.  
பண்ணுறவாண்மை தற்போது ஒரு சிக்கலான விவகாரமாக உள்ளது. ஒவ்வொரு நாட்டிலும் தூதுவர்கள் , அவர்களுக்கு அளிக்கப்படும் மிகவும் சிக்கலான முன்னுரிமைகளால் மிகவும் விவாதத்திற்கு உட்படுகின்றனர். அரசுகள் பொதுவாக இறையாண்மை முறைமையால் வரிசைப்படுத்தப்பட்டன. கத்தோலிக்க நாடுகளுக்கு வத்திக்கானில் இருந்து வந்த தூதர் முதன்மையானவராக இருந்தார் இவருக்கு அடுத்து ராஜ்யங்களிலிருந்து வந்தவர்களுக்கும் பின்னர் டச்சுக்கள் மற்றும் சர்வாதிகார நாடுகளுக்கும் முன்னுரிமை வழங்கப்பட்டது. குடியரசு நாடுகளின் பிரதிநிதிகள் மிகக் கீழ் நிலையில் மதிக்கப்பட்டனர். ( பெரும்பாலும் பல ஜேர்மனிய, ஸ்காண்டிநேவிய மற்றும் இத்தாலிய குடியரசுகளின் தலைவர்களைக் இச்செயல்முறை கோபப்படுத்தியுள்ளனர்). இருராஜ்யங்களுக்கிடையில் முன்னுரிமையைத் தீர்மானிப்பது பெரும்பாலும் மாறிக்கொண்டிருக்கும் பல காரணிகளைச் சார்ந்திருப்பதால் தொடர்ந்து இடைவெளியைத் தாண்டிச் செல்கிறது.
# பண்ணுறவாண்மை

## தூதுவர் விலக்களிப்பு

பண்ணுறவாளர் அல்லது தூதுவர்களின் புனிதத்தன்மை நீண்ட காலமாகவே பேணப்படுகிறது. இந்த புனிதமானது தூதுவர் விலக்களிப்பு என அறியப்பட்டாலும், பல்வேறு காலகட்டங்களில் தூதுவர்கள் கொல்லப்பட்ட பல வழக்குகள் இருந்த போதிலும் இப்பதவி பொதுவாக பெரும் கௌரவம் என்று கருதப்படுகிறது. செங்கிஸ் கான் மற்றும் மங்கோலியர்கள் பண்ணுறவாளர்களின் உரிமைகளை வலுவாக வலியுறுத்தி நடைமுறைப்படுத்துதலுக்கு நன்கு அறியப்பட்டனர். மேலும் இந்த உரிமைகளை மீறிய எந்தவொரு தேசத்துக்கும் எதிராக கொடூரமான பழிவாங்கும் நடவடிக்கைகளை அவர்கள் அடிக்கடி செய்து வந்திருக்கிறார்கள்.
பண்ணுறவாளர் உரிமைகள் 17 ஆம் நூற்றாண்டின் மத்தியில் ஐரோப்பாவில் நிறுவப்பட்டு பின்னர் உலகம் முழுவதும் பரவியது.
தூதுவர் விளக்களிப்பு (Diplomatic Immunity) என்பது ஒரு சட்டபூர்வமான விதிவிலக்கு ஆகும். இது பிறநாட்டுத் தூதுவர்களுக்கு உள்நாட்டில் பாதுகாப்பு வழங்கப்படுவதை உறுதிப்படுத்துகிறது. மேலும் அவர்களின் மீது உள்நாட்டுச் சட்டப்படி அல்லது நாட்டின் சட்டங்களின் கீழ் வழக்கு தொடர அனுமதிக்கப்படவில்லை. இருப்பினும் நாட்டிலிருந்து வெளியேற்ற வழிவகை உள்ளது. இராஜதந்திர உறவுகள் பற்றிய வியன்னா ஒப்பந்தத்தில் சர்வதேச சட்டமாக நவீன இராஜதந்திர விதிவிலக்கு குறியிடப்பட்டது (1961)  
பண்ணுறவாளர்கள் அல்லது தூதுவர்களின் தகவல்களும் புனிதமானவையாகக் கருதப்படுகின்றன. ஆதலால் அவர்கள் கொண்டு செல்லும் உடைமைகளும் ஆவணங்களும் எவ்வித சோதனைளும் செய்யப்படாமல் எல்லைகளை கடந்து, கொண்டு செல்ல நீண்ட காலமாக அனுமதிக்கப்பட்டு வருகின்றன. இச்செயல்முறையில் தூதுவர்கள் அல்லது அவர்களுக்காக கொண்டு வரப்படும் அல்லது கொண்டுசெல்லப்படும் சீலிடப்பட்ட ஆவணங்கள், பொருட்கள் அடங்கிய பெட்டகத்துக்கு "தூதுவர் பை” (Diplomatic Bag or Diplomatic Pouch) என அழைக்கப்படுகிறது. இப்பை எவ்விதமான சுங்கம், கலால், மற்ற பிற சோதனைகளில் இருந்து விலக்கு அளிக்கப்படுகிறது. தற்காலத்தில் ரேடியோ மற்றும் எண்முறை மின்னணு தகவல் தொழில்நுட்பங்கள் மிகச்சிறந்த தரத்தில் இருந்த போதிலும் இம்முறையில் தகவல் தொடர்பு பொதுவான அம்சமாக இன்றும் நடைமுறையில் உள்ளன. அமெரிக்கா உள்ளிட்ட சில வல்லரசு நாடுகள் ஒரு முழு கொள்கலக் கப்பலையும் “தூதுவர் பைகளாக” பயன்படுத்தி வருவது குறிப்பிடத்தக்கது. இவை எவ்வித சோதனைகளுமின்றி அனுமதிக்கப்படுகின்றன.  
தூதரக விரிகல், பிற காரணங்களால் ஏற்படும் விரோதப் போக்குகள் காரணமாக தூதுவர்களின் தனிப்பட்ட பாதுகாப்பு காரணங்களுக்காக பிணக்கு ஏற்பட்ட நாடுகளில் பணியாற்றும் பண்ணுறவாளர்கள் அல்லது தூதுவர்கள் பெரும்பாலும் திரும்பப் பெறப்படுகின்றனர். அதே நேரத்தில் சில சந்தர்ப்பங்களில் அந்நாடு நட்பாக இருந்தாலும், உள்நாட்டு எதிர்ப்பாளர்களிடமிருந்து அல்லது தீவிரவாத அச்சுறுத்தல் ஏற்படுமாயின் தூதர்கள்
திரும்ப அழைத்துக்கொள்ளப்படுகின்றனர். சிலநேரங்களில் தற்காலிகமாக விருந்தினர் நாட்டின் மீது அதிருப்தி தெரிவிக்கவும் தூதுவர்கள் பயன்படுத்தப்படுகின்றனர். இரண்டு சந்தர்ப்பங்களிலும், கீழ்-நிலை ஊழியர்கள் தூதுவர்களின் பண்ணுறவாண்மைப் பணியினை செய்ய வேண்டியிருக்கலாம். சில வேளைகளில் ஒரு நாட்டின் உள்விவகாரங்களில் தலையிடல், உளவுபார்த்தல் போன்ற நெறிபிறழ் நடத்தைகளின் காரணமாக விருந்தினர் நாட்டால் குற்றஞ்சாட்டப்பட்டு வெளியேற்றப்படுவர்.
# பண்ணுறவாண்மை

## உளவு

பண்ணுறவான்மையானது உளவு மற்றும் ஒற்றுத் தகவல்களை சேகரித்தல் பணியுடன் நெருங்கிய தொடர்புடையது. தூதரகங்களானது பண்ணுறவான்மை நடவடிக்கைகளுக்கும் உளவுத் தகவல்களை சேகரிக்கும் முக்கியத் தளமாக விளங்குகிறது. உதாரணமாக விருந்தினர் நாட்டின் இராணுவ விவகாரங்கள், நடவடிக்கைகள் உள்ளிட்டவைகளை பற்றிய தீவிரமான கண்கானிப்பை மேற்கொண்டு தனது நாட்டு அரசுக்கு அவ்வப்போது அல்லது தேவைப்படும் போது தகவல்களை பகிர்ந்து கொள்ளுதல் ஆகும். சில நேரங்களில் உளவுப்பணியினர் தங்களது இந்த பணியினை மறைக்க முயற்சிப்பதில்லை. இவ்வாறான உளவாளிகள் விருந்தினர் நாட்டின் இராணுவ வீரர்கள் அல்லது விமான நிகழ்ச்சிகள் போன்றவற்றுக்கு அந்நாட்டால் அனுமதிக்கப்பட்ட நிகழ்வுகளுக்கு மட்டுமே அழைக்கப்படுகிறார்கள். பல தூதரகங்களில் மிகத் தீவிரமாக செயல்படும் உளவாளிகள் போலியான வேறு பொறுப்புகளில் பணியமர்த்தப்பட்டுவர். ஆனால் அவர்களின் முக்கிய பணியானது சட்டப்பூர்வமற்ற வகைகளில் புலனாய்வு தகவல்களை சேகரிப்பது உள்ளூர் அல்லது வேவுகாரர்களின் உளவு வளையங்களை ஒருங்கிணைப்பது போன்றவை இவர்களின் பணிகளாக உள்ளன.
# இராகுல் திராவிட்

**இராகுல் சரத் திராவிட்** (*Rahul Sharad Dravid*); பிறப்பு: 11 சனவரி, 1973) ஓர் இந்தியத் துடுப்பாட்டப் பயிற்சியாளர் மற்றும் இந்தியத் துடுப்பாட்ட அணியின் முன்னாள் தலைவர் ஆவார். இவர் தற்போது இந்திய அணியின் தலைமை பயிற்சியாளராகப் பணியாற்றுகிறார். ஆண்கள் தேசிய அணிக்கு நியமிக்கப்படுவதற்கு முன்பு, இந்திய 19 வயதிற்குட்பட்டோர் துடுப்பாட்ட அணி மற்றும் இந்தியா அ அணிகளின் தலைமைப் பயிற்சியாளராகவும் இருந்தார். இவரது பயிற்சியின் கீழ், 19 வயதுக்குட்பட்ட அணி 2016 துடுப்பாட்ட உலகக் கிண்ணத் தொடரில் இரண்டாம் இடத்தைப் பிடித்தது மற்றும் 2018-இல் வெற்றி பெற்றது. மட்டையாட்ட பாணிக்காகப் பரவலாக அறியப்படும் இவர் பன்னாட்டுத் துடுப்பாட்டப் போட்டிகளில் 24,177 ஓட்டங்கள் எடுத்தார். துடுப்பாட்ட வரலாற்றில் சிறந்த துடுப்பாட்டக்காரர்களில் ஒருவராக அறியப்படுகிறார். *ம்ர்* *டிஃபன்டபிள்* மற்றும் *தி வால்* என்றும் அறியப்படுகிறார்.
# இராகுல் திராவிட்

## ஆரம்பகால வாழ்க்கை

திராவிட் மத்தியப் பிரதேசத்தின் இந்தோரில், மராத்திய பிராமண குடும்பத்தில் பிறந்தார். இவரது குடும்பம் பின்னர் கர்நாடகாவின் பெங்களூருக்குக் குடிபெயர்ந்தது. இங்கு வளர்ந்தார். இவரது தாய் மொழி மராத்தியாகும். திராவிட்டின் தந்தை, சரத் திராவிட், பழக்கூழ் மற்றும் பதனப்படுத்தி தயாரிக்கும் நிறுவனத்தில் பணிபுரிந்தார். இதனால் இவருக்கு *ஜாம்மி* என்ற புனைப்பெயரை உருவாகியது. இவரது தாயார் புட்பா, பெங்களூரில் உள்ள பல்கலைக்கழக விஸ்வேசுவரய்யா பொறியியல் கல்லூரியில் கட்டிடக்கலைப் பேராசிரியராக இருந்தார். திராவிட்டிற்கு விஜய் என்ற ஒரு தம்பி உள்ளார்.
# இராகுல் திராவிட்

## உள்ளூர்ப் போட்டிகள்

திராவிட் 12 வயது முதல் துடுப்பாட்டம் விளையாடத் தொடங்கினார். மேலும் 15 வயதுக்குட்பட்டோர், 17 வயதுக்குட்பட்டோர் மற்றும் 19 வயதுக்குட்பட்டோர் அணிகளில் கர்நாடகத்தைப் பிரதிநிதித்துவப்படுத்தினார். முன்னாள் துடுப்பாட்ட வீரர் கேகி தாராபூர், சின்னசாமி அரங்கதில் நடைபெற்ற கோடைக்கால முகாமில் பயிற்சியாளராக இருந்தபோது டிராவிட்டின் திறமையை முதலில் கவனித்தார். திராவிட் தனது பள்ளி அணிக்காக நூறு ஓட்டங்கள் அடித்தார்.இவர் இலக்குக் கவனிப்பாளராகவும் விளையாடினார்.
# இராகுல் திராவிட்

## உள்ளூர்ப் போட்டிகள்

### ஒருநாள் போட்டிகள்

1996 உலகக் கிண்ணத்திற்குப் பிறகு சிங்கப்பூரில் நடைபெற்ற சிங்கர் கிண்ணத் தொடரில் இலங்கைக்கு எதிரான ஒருநாள் போட்டியில் ஏப்ரல் 3, 1996இல் வினோத் காம்ப்ளிக்குப் பதிலாக இவர் தனது சர்வதேச ஒருநாள் போட்டிகளில் அறிமுகமானார். மூன்று ஓட்டங்கள் மட்டுமே எடுத்து முத்தையா முரளிதரன் பந்துவீச்சீல் ஆட்டமிழந்தார். ஆனால் போட்டியில் இரண்டு *கேட்சுகளைப்* பிடித்தார். அதைத் தொடர்ந்து அடுத்த ஆட்டத்தில் பாக்கித்தானுக்கு எதிராக 4 ஓட்டங்கள் எடுத்து *ரன் அவுட்* ஆனார். சூன் 20, 1996 அன்று இங்கிலாந்துக்கு எதிராக இலார்ட்சில் நடைபெற்ற போட்டியில் சஞ்சய் மஞ்ச்ரேக்கரின் காயம் காரணமாக அவருக்குப் பதிலாக தேர்வ்த் துடுப்பாட்டப் போட்டியில் அறிமுகமானார். கணுக்காலில் ஏற்பட்ட காயத்தால் அவதிப்பட்டு வந்த மஞ்ச்ரேக்கருக்கு, இரண்டாவது தேர்வுப் போட்டியின் காலையில் உடற்தகுதி சோதனை நடத்தப்பட இருந்தது. மஞ்ச்ரேக்கர் இந்த சோதனையில் தோல்வியடைந்தால் அவருக்குப் பதிலாக திராவிட் விளையாடுவார் என்று ஏற்கனவே தெரிவிக்கப்பட்டிருந்தது. மஞ்ச்ரேக்கர் உடற்தகுதித் தேர்வில் தோல்வியடைந்ததால், நாணய சுழற்சிக்குப் பத்து நிமிடங்களுக்கு முன்பு, அப்போதைய இந்திய பயிற்சியாளராக இருந்த சந்தீப் பாட்டில், டிராவிட்டிடம் அவர் அறிமுகம் ஆவதைத் தெரிவித்தார்.
# என். ஆர். டி. தேனியில் ஒரு தியாக வரலாறு (நூல்)

**என். ஆர். டி. தேனியில் ஒரு தியாக வரலாறு** எனும் இந்த நூல் 88 பக்கங்களுடன் 1/8 டெம்மி அளவில் வெளியிடப்பட்டுள்ளது.
# என். ஆர். டி. தேனியில் ஒரு தியாக வரலாறு (நூல்)

## நூலாசிரியர்

முகமது சபி மின்னணு மற்றும் தொலைதொடர்புப் பொறியியலில் பட்டயப்படிப்பு படித்தவர்.கவிதை, கட்டுரை போன்றவைகளைச் சிற்றிதழ்களிலும், நாளேடுகளிலும் தொடர்ச்சியாக எழுதி வருகிறார். சிறந்த மேடைப்பேச்சாளர். தேனி தென் தேன் தமிழ்ச்சங்கத்தின் ஒருங்கிணைப்பாளராகவும், டி.ஐ.எம்.எஸ். மாற்று மருத்துவ அறக்கட்டளையின் தலைவராகவும் பணியாற்றி வருகிறார்.
# என். ஆர். டி. தேனியில் ஒரு தியாக வரலாறு (நூல்)

## பொருளடக்கம்

இந்திய விடுதலைப் போராட்ட வீரரும், காங்கிரஸ் கட்சியின் முக்கியத் தலைவர்களில் ஒருவராகவும், மதுரை மாவட்ட ஆட்சிக் கழகத் தலைவர், தேனி சட்டமன்றத் தொகுதியின் உறுப்பினர், தமிழ்நாடு சட்டமன்ற மேலவை உறுப்பினராகவும் பணியாற்றிய என். ஆர். டி என்று சுருக்கமாக அழைக்கப்படும் என். ஆர். தியாகராசன் வாழ்க்கை வரலாறு இந்நூலில் இடம் பெற்றுள்ளது.  
இளமைக் காலம், விடுதலைப் போராட்டமும் அரசியல் பிரவேசமும், தீரர் சத்தியமூர்த்தியின் பாராட்டு, என்.ஆர்.டி திருமணம், தேச விடுதலையோடு மக்களுக்கான போராட்டம், சிறை வாழ்க்கை, ஆகஸ்ட் புரட்சி, தியாகத்தைச் சொல்லும் நாட்குறிப்பு, காமராஜரும் என்.ஆர்.டியும், பெரியாரும் என்.ஆர்.டியும், ஒரு லட்சம் தொண்டர்கள் கொண்ட படை திரட்ட முயன்ற என்.ஆர்.டி, சமூகச் சீர்திருத்தம், மதுரை மாவட்டக் கழக ஆட்சித் தலைவர், கல்வி வளர்ச்சி, காந்தியத்திற்கும் தியாகிகளுக்கும் என்.ஆர்.டியின் பங்களிப்பு, அஞ்சாநெஞ்சர் என்.ஆர்.டி, தொண்டர்களைக் காத்த தலைவர், தேனி சட்டசபை உறுப்பினராக, கூட்டுறவு இயக்கவாதியாக என்.ஆர்.டி, கூட்டுறவு சங்கத் தலைவராக, தமிழக சட்ட மேலவை எதிர்க்கட்சித் தலைவராக, தேனி மாவட்ட வளர்ச்சி, தேனியின் சிற்பி என்.ஆர்.டி, இறுதி மூச்சு வரை மக்கள் பணி, நினைவு போன்ற தலைப்புகளில் என். ஆர். டி. யின் வாழ்க்கை வரலாற்றுக் குறிப்புகள் தொகுத்துத் தரப்பட்டிருக்கின்றன.  
பின்னிணைப்புகளாக என்.ஆர்.டிக்கு தலைவர்கள் வழங்கிய புகழாரம், நினைவுத் துளிகள், என்.ஆர்.டியின் நினைவுகளாக, என்.ஆர்.டியின் அரிய புகைப்படங்கள் போன்றவையும் இடம் பெற்றிருக்கின்றன.
# ஈகைத் திருநாள்

**ஈகைத் திருநாள்** ( ஈதுல் ஃபித்ர்) என்பது இருபெரும் இசுலாமிய திருநாட்களில் ஒன்றாகும். இது இசுலாமியார்கள் தங்களது புனித மாதமாகிய ரமலான் முழுவதும் நோன்பு நோற்று முடித்ததை அடுத்துக் கொண்டாடப்படுகின்றது. **நோன்புப் பெருநாள்** அல்லது **ரமலான் பெருநாள்** என்றும் இது அழைக்கப்படுகின்றது. *ஈத்* என்னும் அரபுச் சொல்லுக்கு *கொண்டாட்டம்* அல்லது *திருநாள்/பெருநாள்* என்பது பொருளாகும்.
# ஈகைத் திருநாள்

## ரமலான் நோன்பு

இசுலாமிய மாதம் சந்திரனின் சுழற்சியை வைத்துக் கணக்கிடப்படுகிறது. சந்திர இயக்க மாதங்களில் ஒன்பதாவது மாதமான ரமலான் இசுலாமியர்களைப் பொருத்தவரையில் முக்கிய மாதமாகக் கருதப்படுகிறது. இந்த மாதத்தில் தான் இஸ்லாமியர்களின் திருமறையான புனித குர்ஆன் பூமிக்கு மனிதனின் வழிகாட்டியாக இறங்கியது. ரமலான் மாதத் தலைப்பிறை தென்பட்டதும் உலகத்தின் பல்வேறு பாகங்களில் வாழும் முஸ்லிம்களும் அம்மாதத்தில் நோன்பிருப்பர்.
# ஈகைத் திருநாள்

## அடிப்படை நோக்கம்

இசுலாமியர்களுக்கு நோன்பிருத்தல் ஒரு அடிப்படை மதக்கடமையாகும். இது ஒரு இசுலாமியருடைய புலனடக்கத்தையும் மனக்கட்டுப்பாட்டையும் உருவாக்கும் சிறந்த ஆன்மிகப் பயிற்சியாக உள்ளது. நோன்பின் அடிப்படை நோக்கம் வெறுமனே பசித்திருப்பதும் தண்ணீருக்குத் தவித்திருப்பதுமன்று. மாறாக, நோன்பிருத்தலின் மூலம் இறையச்சத்தைத் தன்னில் வளர்த்துக் கொள்வதே அதன் நோக்கமாகும் என்று அல்-குர்ஆன் தெளிவுபடுத்துகின்றது.
# ஈகைத் திருநாள்

## பெருநாள்

ரமலான் மாதத்தைத் தொடர்ந்து ஷவ்வால் மாதத்தின் தலைப்பிறை தென்பட்டதும் நோன்புப் பெருநாளைக் கொண்டாடுவர். ஒரு மாத காலமாக இறைவன் கட்டளைக்கு முற்றிலும் அடிபணிந்து பசித்திருந்தும், தண்ணீருக்குத் தவித்திருந்தும், புலன்களைக் கட்டுப்படுத்தியும் நோன்பு நோற்ற இசுலாமியர்கள் கடமையை நிறைவேற்றிய மகிழ்ச்சியையும், களிப்பையும் இப்பெருநாள் தினத்தன்று பெறுவர்.
# ஈகைத் திருநாள்

## பெருநாள் தினத்தின் கடமைகள்

இஸ்லாத்தின் இரு பெருநாட்களில் நோன்புப் பெருநாளும் ஒன்று. இரு பெருநாட்களிலும் மகிழ்ச்சியுடன் களிக்க இறைவன் வழி செய்துள்ளான். அந்நாளை வீண் விளையாட்டிலோ வீண் களியாட்டத்திலோ கழிப்பதை இஸ்லாம் தடை செய்துள்ளது. பெருநாள் தினத்தில் முக்கியமாகப் கீழ்க்கண்டவற்றைக் கடைப்பிடிக்குமாறு இஸ்லாம் தெளிவுபடுத்தியுள்ளது.  
- தக்பீர் சொல்லல். பிறை தென்பட்டது முதல் பெருநாள் தொழுகைவரை உள்ள நேரங்களில் ஈதுல் பித்ர் தினத்தில் சொல்வது சுன்னத்தாகும்.  
- இரு பெருநாள் இரவுகளிலும் அதிக நன்மையில் ஈடுபட வேண்டும். எடுத்துக்காட்டாக, அதிகமாக சுன்னத்துத் தொழுதல், அல்குர்ஆன் ஓதுதல், திக்ர், ஸலவாத்துக்கள் ஓதல், துஆக் கேட்டல் என்பன.  
- குளித்து சுத்தமாகிக் கொள்ளல் (நிய்யத்து அவசியம். ஈதுல் பித்ர் சுன்னத்தான குளியை நிறைவேற்றுகிறேன்)  
- புத்தாடை அணிதல், புத்தாடை இல்லாவிட்டால் சுத்தமான அழகிய ஆடை அணிதல்.  
- ஆண்கள் மணம் பூசிக் கொள்ளல். வெளியில் செல்லாது வீட்டில் தங்கியிருக்கும் பெண்கள் மணம் பூசுதல்.  
- இயன்றவரை அதிகமாக தர்மம் செய்தல்.  
- ஸதகத்துல் ஃபித்ர் கொடுத்தல்.  
- பெருநாள் தொழுகையிலும், குத்பாவிலும் கலந்து கொள்ளல்.  
இந்த எட்டுக் காரியங்களில் ஸதகத்துல் ஃபித்ர் கட்டாயக் கடமையானது. ஏனையவை அனைத்தும் சுன்னத்தானது.
# ஈகைத் திருநாள்

## பெருநாள் தினத்தின் கடமைகள்

### கடமையான ஃபித்ரா

தாம் விரும்பி உண்ணும் உனவுப் பொருட்களையே பெருநாள் ஃபித்ரா தர்மமாக கொடுக்க வேண்டுமேயன்றி நாம் பிரியப்படாததை, விரும்பாததை அளவுக்கதிகமாக கொடுத்தாலும் நாடிய நன்மை கிடைக்காது என்பதை திருக்குர்ஆன் கூறுகிறது. ஃபித்ரா தர்மத்தை தனது பொறுப்பில் உட்பட்டவர்களான தாய், தந்தை, பாட்டன், பாட்டி, மகன், பேரன் மனைவி ஆகியோருக்கு கொடுக்க முடியாது. இவர் சொந்த பொறுப்பிலிருப்பதால் அவர்களுக்காகவும் நாம் ஃபித்ரா தரவேண்டும். மற்ற உறவினர்களில் ஏழை எளியவர்கள் இருந்தால் அவர்களுக்கு முதலிடமளித்து ஃபித்ரா கொடுக்கவேண்டும்.  
வெளியூர்களில் இருக்கும் ஏழை எளியவர்களுக்கு ஓரிரு நாட்கள் முன்பாகவே அனுப்புவதை இஸ்லாம் அனுமதிக்கிறது. நபித்தோழர் இப்னு உமர் ரலியல்லாஹு அன்ஹு தனது ஃபித்ரா தர்மத்தை பெருநாளைக்கு முன்பே அனுப்பி வைத்த நிகழ்ச்சி அபூதாவூதில் இடம்பெற்றுள்ளது. இவ்விதம் ஃபித்ரா தர்மத்தைக் கொண்டு இப்பெருநாள் தொடங்குவதால் இதற்கு ஈதுல் ஃபித்ர் ஈகைப்பெருநாள் என பெயரானது.
# வேலன்டைன் நாள்
கிறித்துவ தேவாலயம், வாலண்டைன் விருந்து தினத்தை புறச்சமய லூபர்கேலா கொண்டாட்டங்களை கிறிதுதுவமயமாக்கும் முயற்சியாக பிப்ரவரி மத்தியில் கொண்டாட முடிவுசெய்திருக்கலாம் என்ற பொதுவான கருத்தும் இருக்கிறது.  
இருப்பினும், விருந்து தினங்கள் தியாகிகளோடு சம்பந்தப்பட்டிருப்பதாக இருப்பதால் கிட்டத்தட்ட எப்போதும் தியாகிகள் தினத்தன்றே கொண்டாடப்படுவதற்கு, லூபர்கேலாவிற்கும் செயிண்ட் வாலண்டைன் விருந்திற்கும் இடையே உள்ள தொடர்பு மிகவும் தற்செயலானதுதான். கத்தோலிக்க தேவாலயத்தில் ஆழமாக வேரூன்றிவிட்ட லூபர்கேலா திருவிழாவை முற்றிலுமாக அழித்துவிட முடியவில்லை என்பதால், அந்த நாளை கன்னி மேரியை கௌரவப்படுத்தும் தினமாக மாற்றியது என்றும் ஒரு வரலாற்றாசிரியர் வாதிடுகிறார்.
# வேலன்டைன் நாள்

### சாஸரின் காதல் பறவைகள்

ரொமாண்டிக் காதலுடன் சம்பந்தப்பட்ட வாலண்டைன் தின அமைப்பு குறித்த பதிவு *ஃபவுல்ஸ் பாராளுமன்றத்தில்* ஜெஃப்ரி சாஸரால் பதிவுசெய்யப்பட்டுள்ளதாக சிலர் கூறினாலும் இதுகூட தவறான விளக்கத்தின் விளைவாக இருக்கலாம். சாஸர் இவ்வாறு எழுதுகிறார்:  
<blockquote>*இது செயிண்ட் வாலண்டின் தினத்திற்கானது*
*ஒவ்வொரு பறவையும் தன்னுடைய இணையைத் தேடி வரும்போது* .</blockquote>  
இந்தக் கவிதை, இங்கிலாந்து அரசர் இரண்டாம் ரிச்சர்ட்டுக்கும், போஹிமியா ஆன்னுக்கும் நடந்த திருமண ஒப்பந்தத்தின் முதலாம் ஆண்டு கொண்டாட்டத்தை கௌரவிக்கும் விதமாக எழுதப்பட்டது.(அவர்கள் எட்டு மாதங்கள் கழித்து திருமணம் செய்துகொண்டபோது அவருக்கு 13 அல்லது 14 வயதும், அவளுக்கு 14 வயதும் ஆகியிருந்தது.)  
பிப்ரவரி 14ஆம் நாளை வாலண்டைன் தினமாக சாஸர்தான் அறிவித்தார் என்று வாசகர்கள் விமர்சனமின்றி ஏற்றுக்கொண்டுள்ளனர்; இருப்பினும், இங்கிலாந்தில் மத்திய பிப்ரவரி மாதம் பறவைகள் இணைசேருவதற்கு ஏற்ற நேரமல்ல. ஹென்றி ஆன்ஸ்கர் கெல்லி, பொதுவழிபாட்டு நாட்காட்டியில் ஜெனொவா வாலண்டைனுக்காக புனிதர்கள் தினமாக மே 2 உள்ளது என்று குறிப்பிடுகிறார்.  
இந்த செயிண்ட் வாலண்டைன் 307 ஆம் ஆண்டில் இறந்துவிட்ட ஜெனொவா பிஷப் ஆவார்.  
சாஸரின் *ஃபவுல்ஸ் பாராளுமன்றம்* பழம் பாரம்பரியத்தின் புனைவு சூழ்நிலைக்கேற்ப பொருத்தப்பட்டுள்ளது, ஆனால் உண்மையில் சாஸருக்கு முன்பு அப்படி ஒரு பாரம்பரியம் இல்லவே இல்லை. வரலாற்று உண்மைகளாக காட்சி தரும், உணர்ச்சிப்பெருக்கான பழக்கவழக்கங்களின் யூகவாத விளக்கங்கள் பதினெட்டாம் நூற்றாண்ட முற்காலங்களிடைய தங்கள் மூலங்களைக் கொண்டிருக்கின்றன, குறிப்பாக *பட்லர்ஸ் லைவ்ஸ் ஆஃப் செய்ண்டஸ்* என்ற புத்தகத்தை எழுதியவரான ஆல்பன் பட்லர் மரியாதைக்குரிய நவீன ஆய்வாளர்களாலும் நிரந்தரமாக ஏற்றுக்கொள்ளப்பட்டுள்ளார். மிகவும் குறிப்பிடத்தக்க வகையில், "வாலண்டைன் தின சம்பிரதாயங்கள் என்ற கருத்தாங்கள் ரோமானிய லூபர்கேலாவால் விமர்சனமின்றி ஏற்றுக்கொள்ளப்பட்டு, பல்வேறு வடிவங்களில் இன்றுவரை மீண்டும் மீண்டும் செய்யப்படுகிறது"
# வேலன்டைன் நாள்

### மத்திய காலமும் ஆங்கில மறுமலர்ச்சியும்

சட்ட மொழியைப் பயன்படுத்தி நேர்த்தியான காதலின் சம்பிரதாயங்களுக்கான "காதல் உயர்நீதிமன்றம்" 1400ஆம் ஆண்டு வாலண்டைன் தினத்தன்று பாரீசில் நிறுவப்பட்டது.
இந்த நீதிமன்றம் காதல் ஒப்பந்தங்கள், துரோகங்கள் மற்றும் பெண்களுக்கு எதிரான வன்முறையை கவனித்தது.
கவிதை வாசிப்பின் அடிப்படையில் பெண்களால் நீதிபதிகள் தேர்வுசெய்யப்பட்டனர்.  
முற்காலத்தில் நீடித்த வாலண்டைன், தனது உயிர்க்காதல் மனைவிக்கு ஆர்லியன்சைச் சேர்ந்த பிரபுவான சார்லஸ் என்பவரால் பதினைந்தாம் நூற்றாண்டைச் சேர்ந்த பிரெஞ்சு கவிதை, இவ்வாறு தொடங்கிற்று.  
அந்த நேரத்தில், இந்த பிரபு அஜின்கோர்ட் சண்டையில் பிடிபட்டு லண்டன் டவரில் கைதுசெய்யப்பட்டிருந்தார்.  
*ஹாம்லெட்* டில் ஓஃபிலாவால் வாலண்டைன் தினம் வருத்தத்தோடு (1600-1601) குறிப்பிடப்படுகிறது:
# வேலன்டைன் நாள்

## இதேபோன்று காதலை கௌரவிக்கும் தினங்கள்

### மேற்கத்திய நாடுகளில்

#### மத்திய மற்றும் தென் அமெரிக்கா

கௌதமாலாவில், வாலண்டைன் தினம் "Día del Amor y la Amistad" (காதல் மற்றும் நட்பு தினம்) என்று அழைக்கப்படுகிறது. இது பல வழிகளிலும் அமெரிக்க வடிவத்தை ஒத்திருக்கிறபோதும், தங்கள் நண்பர்களுக்கான "பாராட்டு தெரிவித்தல்" என்ற செயலை மக்கள் செய்வது பொதுவான விஷயமாகும்.  
பிரேசிலில்,*Dia dos Namorados* (இலக். "நேசம்கொண்டவர்கள் தினம்", அல்லது "ஆண் நண்பர்கள்/பெண் நண்பர்கள் தினம்") ஜூன் 12 அன்று கொண்டாடப்படுகிறது, அப்போது ஜோடிகள் பரிசுகள், சாக்லேட்டுகள், வாழ்த்து அட்டைகள் மற்றும் மலர்ச்செண்டுகளை பரிமாறிக்கொள்வர்.  
இந்த நாள் ஃபெஸ்டா ஜுனினாவின் செயிண்ட் அந்தோணி தினத்திற்கு முன்பாக வருவதால் தேர்ந்தெடுக்கப்பட்டிருக்கலாம், அவர்களுடைய *திருமண புனிதராக* அறியப்படும் இவருடைய நாளில், பாரம்பரியமாக, திருமணமாகாத பெண்கள் தங்கள் கணவரையோ காதலனையோ கண்டுபிடிக்கும் விதமாக *சிம்பதியா* எனப்படும் பிரபலமான சடங்குமுறையைச் செய்வார்கள்.
பிப்ரவரி 14 வாலண்டைன் தினம் முக்கியமாக பிரேசில் கலாச்சார மற்றும் வர்த்தக காரணங்களுக்காக கொண்டாடப்படுவதே இல்லை. பிரேசிலில் பிரதான ஃப்ளோட்டிங் விடுமுறை தினமும் - நீண்டகாலமாக பாலுறுவுக்கும் ஒழுக்கக்கேட்டிற்கும் என்று அந்த நாட்டிலுள்ள பலராலும் குறிப்பிடப்பட்டது - பிப்ரவரி முற்பாதியிலிருந்து மார்ச் முற்பாதிவவரை எந்த நாளிலும் வந்துவிடக்கூடிய கேளிக்கைகளுக்கு முன்போ பின்போ வெகு விரைவிலேயே வாலண்டைன் தினம் வந்துவிடுவதால் கொண்டாடப்படுவதில்லை.  
வெனிசுலாவில், 2009 ஆம் ஆண்டில் அதிபர் ஹ்யூகோ சாவேஸ் தனது ஆதரவாளர்களிடம் பிப்ரவரி 15 அன்று வரவிருந்த பொதுவாக்கெடுப்பு குறித்து இவ்வாறு கூறினார், "பிப்ரவரி 14 அன்றிலிருந்து எதையும் செய்வதற்கு நேரமிருக்காது அல்லது எதுவுமிருக்காது... ஒரு முத்தமோ அல்லது வேறு ஏதேனுமோ மிகவும் அற்பத்தனமானதே", அவர் மக்களிடம் பொதுவாக்கெடுப்பு முடிந்த பின்னர் ஒரு வாரம் முழுவதையும் காதல் வாரமாக கொண்டாடுமாறு பரிந்துரைத்தார்.  
தென் அமெரிக்காவில் பெரும்பாலும் 1}Día del amor y la amistad (இலக். "காதல் மற்றும் நட்பு தினம்") மற்றும் *Amigo secreto* ("ரகசிய நண்பன்") முற்றிலும் பிரபலமானது என்பதுடன், இரண்டும் பிப்ரவரி 14 அன்று ஒன்றாகவே கொண்டாடப்படுகிறது (ஒரே விதிவிலக்கு என்னவெனில், கொலம்பியாவில் இது செப்டம்பர் 20 அன்று கொண்டாடப்படுகிறது). பின்னர் கூறியதில் ஒவ்வொரு பங்கேற்பாளருக்கும் தற்செயல் முறையில் ஒரு பெறுபவர் ஒதுக்கப்படுவார், அவர் அநாமதேய பரிசு ஒன்றைத் தருவார் (இது கிறித்துவ பாரம்பரியத்தில் உள்ள சீக்ரெட் சாண்டாவைப் போன்றது).
# வேலன்டைன் நாள்

## இதேபோன்று காதலை கௌரவிக்கும் தினங்கள்

### ஆசியா

- மையப்படுத்தப்பட்ட சந்தையிடல் முயற்சியின் காரணமாக சிங்கப்பூர், சீனா மற்றும் தென்கொரியாவைச் சேர்ந்தவர்களால் வாலண்டைன் பரிசுகளுக்கு பெரும்பாலான பணம் செலவிடப்பட்டு சில ஆசிய நாட்டைச் சேர்ந்தவர்களால் கொண்டாடப்படுகிறது.
- ஜப்பானில், 1961 ஆம் ஆண்டில் மிகப்பெரிய ஜப்பானிய தின்பண்டம் தயாரிக்கும் நிறுவனங்களுள் ஒன்றான மோரிநாகா, ஆண்களுக்குத்தான் பெண்கள் சாக்லேட் தரவேண்டும் என்ற பழக்கத்தை தொடக்கி வைத்தது. குறிப்பாக, அலுவலக பெண்கள் தங்களது சக ஊழியர்களுக்கு சாக்லேட் தருவார்கள். ஒரு மாதத்திற்குப் பின்னர், மார்ச் 14 அன்று, ஜப்பானிய தேசிய தின்பண்டத் தொழில் அமைப்பினரால் "திருப்பியளிக்கும் நாள்" என்று உருவாக்கப்பட்ட வெள்ளை தினமான வாலண்டைன் தினத்தன்று தங்களுக்கு சாக்லேட் வழங்கியவர்களுக்கு ஆண்கள் திருப்பித் தரவேண்டும் என்று எதிர்பார்க்கப்படுகிறது. மேற்கத்திய நாடுகளைப் போன்று அல்லாமல் மிட்டாய்கள், பூக்கள் போன்ற பரிசுகளை அளித்தல் அல்லது டின்னர் தேதி ஆகியவை சாதாரணமானவை. உடன் பணியாற்றும் ஆண் ஊழியர்கள் அனைவருக்கும் பெண்கள் சாக்லேட்டுகளை கொடுப்பது ஒரு கடமையாகவே ஆகிவிட்டது. ஒரு ஆணின் பிரபலம் அந்த நாளில் அவர் எத்தனை சாக்லேட்டுகளைப் பெற்றார் என்பதை வைத்தே அளவிடப்படுகிறது; பெருமளவில் சாக்லேட்டுகளைப் பெறுவது ஒரு ஆணுக்கு ஒரு உணர்வுசார்ந்த பிரச்சினை, அந்த அளவு வெளியில் தெரியப்படுத்தப்பட மாட்டாது என்ற உறுதிப்பாட்டைப் பெற்றபிறகே அவர்கள் அதைப்பற்றித் தெரிவிப்பார்கள். இது *giri-choko* (義理チョコ) எனப்படுகிறது, அதாவது *giri* ("கடமை") மற்றும் *choko*, ("சாக்லேட்") என்பதிலிருந்து வந்தது, பிரபலமடையாத உடன்பணிபுரிவர்கள் "எதிர் கடமை" *chō-giri choko* விலைகுறைவான சாக்லேட்டுகளை மட்டுமே பெறுவர்.
- இது *honmei-choko* (本命チョコ); நேசிப்பவருக்கு சாக்லேட் தருவது என்பதுடன் முரண்படுகிறது. நண்பர்கள், குறிப்பாக பெண்கள், சாக்லேட்டுகளை பகிர்ந்துகொள்வது *tomo-choko* (友チョコ); எனப்படுகிறது, அதாவது *tomo* என்றால் "நண்பன்".
- தென் கொரியாவில், பெண்கள் பிப்ரவரி 14 அன்று ஆண்களுக்கு சாக்லேட் தருவார்கள், ஆண்கள் மார்ச் 14 அன்று பெண்களுக்கு சாக்லேட் அல்லாத மிட்டாய் தருவார்கள். ஏப்ரல் 14 அன்று (கருப்பு தினம்), 14 பிப்ரவரி அல்லது மார்ச்சில் எதையும் பெறாதவர்கள், ஒரு சீன உணவகத்திற்கு சென்று கருப்பு நூடுல்ஸ் சாப்பிட்டு தங்கள் தனி வாழ்க்கையை நினைத்து துயரப்படுவார்கள். கொரியர்கள் நவம்பர் 11 அன்று பெப்பரோ தினத்தையும் கொண்டாடுவார்கள், அப்போது இளம் ஜோடிகள் ஒருவருக்கொருவர் பெப்பரோ குக்கிகளை தருவார்கள். '11/11' என்ற நாள் நீண்ட வடிவமுள்ள குக்கியை நினைவுபடுத்துவதற்கென்றே வைக்கப்பட்டுள்ளது. கொரியாவில் ஒவ்வொரு மாதமும் 14ஆம் தேதி காதல் சம்பந்தப்பட்ட நாளாகவே குறிப்பிடப்படுகிறது, இருப்பினும் பெரும்பாலானவை மறைந்துபோயுள்ளன.
- ஜனவரி முதல் டிசம்பர் வரை: மெழுகுவர்த்தி தினம், வெள்ளை தினம், கருப்பு தினம், ரோஜா தினம், முத்த தினம், வெள்ளி தினம், பச்சை தினம், இசை தினம், வைன் தினம், திரைப்பட தினம், மற்றும் கட்டிப்பிடி தினம்.
- சீனாவில், ஒருவர் தான் காதலிக்கும் பெண்ணுக்கு சாக்லேட்டுகள், பூக்கள் அல்லது இரண்டையும் தருவது ஒரு பொதுவான சூழ்நிலையாகும். சீனாவில் வாலண்டைன் தினம் என்று அழைக்கப்படுவது.
- பிலிப்பைன்ஸில் வாலண்டைன் தினம் "Araw ng mga Puso" அல்லது "இதயங்கள் தினம்" என்று அழைக்கப்படுகிறது. இது வழக்கமாக மட்டுமீறிய அளவில் பூக்களின் விலைகள் அதிகரி்ககும் தினமாக குறிப்பிடப்படுகிறது.
# வேலன்டைன் நாள்

## இதேபோன்று காதலை கௌரவிக்கும் தினங்கள்

### ஆசியா

#### இதேபோன்ற ஆசிய பாரம்பரியங்கள்

- சீனக் கலாச்சாரத்தில், காதலர்கள் சார்ந்த பழம் மரபு அனுசரிக்கப்படுகிறது, அது "ஏழுகளின் இரவு" என்று அழைக்கப்படுகிறது . இந்த மரபுப்படி, கவர்டு ஸ்டார் மற்றும் வீவர் மெய்ட் ஸ்டார் ஆகியவை வழக்கமாகபால்வீதியால் பிரித்து வைக்கப்படும் (வெள்ளி ஆறு) ஆனால் அதை சீன நாட்காட்டியின் ஏழாவது மாதம் ஏழாவது நாளில் கடந்துசெல்வதற்கு அனுமதிக்கப்படும்.
- இதே நாளில் கொரியாவில் கடைபிடிக்கப்படுவது சில்சியோக் எனப்படுகிறது, ஆனால் ரொமாண்ஸ் உடன் உள்ள இதன் உறவு நீண்டகாலமாக மங்கிப்போய்விட்டது.
- ஜப்பானில் 七夕 (தனபதா எனப்படுவது 棚機 என்ற நெசவுக் கடவுளைக் குறிக்கும்) கிரிகோரியன் நாட்காட்டியின்படி ஜூலை 7 அன்று கொண்டாடப்படும். இதன் பின்னணியில் உள்ள புராணம் சீனத்தில் உள்ள ஒன்றுதான். இருப்பினும், இந்தக் கொண்டாட்டம் வாலண்டைன் தினத்துடனோ அல்லது ஒருவருக்கொருவர் பரிசு கொடுத்துக்கொள்வதுடனோ கொஞ்சம்கூட தொடர்புபடுத்திக் குறிப்பிடப்படுவதில்லை.
# வேலன்டைன் நாள்

## மத அடிப்படைவாதிகளுடனான மோதல்கள்

### இந்தியா

இந்தியாவில் வாலண்டைன் தினம் வெளிப்படையாகவே இந்து அடிப்படைவாதிகளால் எதிர்க்கப்படுகிறது. குறிப்பாக, மும்பையிலும் அதைச் சுற்றியுள்ள பகுதிகளிலும் பால்தாக்கரேவும் மற்ற சிலரும் இந்த நாளுக்கு முன்பாக, வாலண்டைன் தினத்தன்று எதுவும் செய்யக்கூடாது என்று எச்சரிக்கை விடுக்கின்றனர். இதில் வன்முறை நிகழ்த்துபவர்கள், பூங்காக்கள் போன்ற பொதுவிடங்களில் களியாட்டங்களில் ஈடுபடும் இளம் ஜோடிகளையும், காதலர்களாக இருக்கக்கூடும் என்று சந்தேகிக்கப்படுபவர்களையும் விரட்டிப் பிடித்து குறுந்தடிகளை வைத்திருக்கும் கொள்ளையர்களால் மோசமான முறையில் நடத்தப்படுகின்றனர்.
தென்னிந்தியாவின் பல பகுதிகளிலும் பூங்காக்களிலும் மற்ற பொது இடங்களிலும் காணப்படும் ஜோடிகள் உடனடியாக அந்த இடத்திலேயே திருமணம் செய்துகொள்ளும்படி சிவசேனா மற்றும் இதேபோன்ற போராட்டக்காரர்களால் கட்டாயப்படுத்தப்படுகின்றனர்.
# வேலன்டைன் நாள்

## மத அடிப்படைவாதிகளுடனான மோதல்கள்

### மத்திய கிழக்கு

இளம் ஈரானியர்கள் இந்த நாளில் வெளியில் சென்று பரிசுகளை வாங்கிக் கொண்டாடுவதை காணமுடிகிறது.  
சவுதி அரேபியாவில், 2001 மற்றும் 2008 ஆம் ஆண்டுகளில், கலாச்சார காவலர்கள் வாலண்டைன் தின பொருட்கள் விற்பனை செய்யப்படுவதைத் தடைசெய்து, இந்த நாள் இஸ்லாம் அல்லாத கொண்டாட்ட நாள் என்று கருதப்படுவதால் கடை ஊழியர்களிடம் சிவப்பாக உள்ள எந்த அம்சத்தையும் நீக்கிவிடும்படி கூறினர். பூக்கள் மற்றும் அலங்காரக் காகிதம் விற்கப்படுவதற்கு வழிவகுத்தது.
# வேலன்டைன் நாள்

## கூடுதல் பார்வைக்கு

-
# முகமது சபி

**முகமது சபி** என்பவர் தமிழக எழுத்தாளர் மற்றும் கவிஞர். இவர் மின்னணு மற்றும் தொலைதொடர்புப் பொறியியலில் பட்டயப்படிப்பு படித்திருக்கிறார். சிற்றிதழ்களிலும், நாளேடுகளிலும் கவிதை, கட்டுரைகள் போன்றவைகளைத் தொடர்ச்சியாக எழுதி வருகிறார். சிறந்த மேடைப்பேச்சாளர். தேனி தென்தேன் தமிழ்ச்சங்கத்தின் ஒருங்கிணைப்பாளராகவும், டி.ஐ.எம்.எஸ். மாற்று மருத்துவ அறக்கட்டளையின் தலைவராகவும் பணியாற்றி வருகிறார்.
# முகமது சபி

## எழுதியுள்ள நூல்கள்

என். ஆர். டி. தேனியில் ஒரு தியாக வரலாறு
# கார்பன் அடிச்சுவடு

**கரியமில தடம்** அல்லது**கார்பன் அடிச்சுவடு** என்பது ஒரு குறிப்பிட்ட காலத்தில் ஒரு குறிப்பிட்ட நபர், நிறுவனம் அல்லது ஏதேனும் ஒரு நிகழ்வால் வெளியிடப்படும் மொத்த பசுமை இல்ல வாயுக்களின் அளவே *(Carbon Footprint)* ஆகும். இது சூழலில் எதிர்மறை விளைவை உண்டாக்கக் கூடியது. எளிய வாழ்க்கை வாழ்பவர்கள் தங்கள் கார்பன் தடத்தைப் பூமியில் பதிப்பதில்லை. ஆடம்பர வாழ்வு வாழ்பவர்களோ பெரிய கரிய தடத்தை விட்டுச் செல்வதோடு சூழலை மிகுதியாக மாசடையச் செய்கிறார்கள்."ஒரு நிறுவனம், நிகழ்வு அல்லது தயாரிப்பால் ஏற்படுத்தப்படும் பசுமையில்ல வாயு (ஜிஹெச்ஜி) வெளியீடுகளின் மொத்த தொகுப்பு". தகவலளிப்பதன் எளிமைக்காக, இது கார்பன் டையாக்ஸிடன் அளவு அல்லது மற்ற பசுமையில்ல வாயுக்கள் வெளியீட்டின் வகையிலேயே வெளிப்படுத்தப்படுகிறது. கார்பன் தடத்தின் கருத்தாக்கப் பெயர் சூழியல் தடத்திலிருந்து தோன்றியதாக இருக்கிறது. கார்பன் தடம் சூழியல் தடத்தின் துணையலகாக இருக்கிறது என்பதுடன் மிகவும் விரிவான வாழ்க்கை சுழற்சி மதிப்பீடாகவும் (எல்சிஏ) இருக்கிறது.  
ஒரு தனிநபர், தேசம் அல்லது நிறுவனத்தின் கரியமில தடம் ஜிஹெச்ஜி மதிப்பீட்டை மேற்கொள்வதன் மூலம் அளவிடப்படக்கூடியதாக இருக்கிறது. கரியமில தடத்தின் அளவு அறியப்பட்டதென்றால் அதைக் குறைப்பதற்கான வியூகத்தை திட்டமிட முடியும், எ.கா. தொழில்நுட்ப மேம்பாடுகள், சிறந்த நிகழ்முறை மற்றும் தயாரிப்பு மேலாண்மை, மாற்றப்பட்ட பசுமை மக்கள் அல்லது தனியார் வாங்குதல் (ஜிபிபி), கரியமில பிடிப்பு, நுகர்வு வியூகங்கள், மற்றும் பல ஆகியவற்றின் மூலம்.
# கார்பன் அடிச்சுவடு

## காரணிகள்

காகிதம், பிளாஸ்டிக், கண்ணாடி, கணிப்பொறி, உபயோகித்ததும் தூரப் போடும் கொள்கலன்கள்(கேன்கள்), மோட்டார் வாகனங்கள், கட்டுமானப் பொருட்கள், வீட்டு உபயோகப் பொருட்கள்
முதலியன கார்பன் டை ஆக்ஸைடு கக்கப்படுவதற்குக் காரணமாகின்றன.
# கார்பன் அடிச்சுவடு

## கார்பன் அடிச்சுவடைக் குறைத்தல்

சூரிய ஆற்றல், காற்றாலை ஆற்றல் மற்றும் புவிவெப்ப ஆற்றல் போன்ற புதுப்பிக்கத் தக்க ஆற்றல் மூலங்களைப் பயன்படுத்துதல் அல்லது மறுகாடுவளர்ப்பு போன்ற மாற்றுத் திட்டங்கள் மூலம் கார்பன் அடிச்சுவடைக் குறைக்கலாம்.
சூரிய அல்லது காற்றாலை ஆற்றல் அல்லது மறுகாடுவளர்ப்பு போன்ற மாற்று திட்டங்களின் வளர்ச்சியின் வழியாக கரியமில தடம் தணிப்பு என்பது கரியமில தடத்தைக் குறைப்பதற்கான ஒரு வழியாகவும் கரியமில சமநிலைப்படுத்தல் என்றும் அறியப்படுகிறது.
# கார்பன் அடிச்சுவடு

## பரப்பளவினால்

### தயாரிப்புகள்

சில நிறுவனங்கள் தயாரிப்புகளின் கரியமில தடத்தை கணக்கிடுகின்றன; அமெரிக்க சுற்றுச்சூழல் பாதுகாப்பு நிறுவனம் காகிதம், பிளாஸ்டிக் (முக்கியமாக இனிப்புப் பண்டங்களில் சுற்றப்பட்டிருப்பவை), கண்ணாடி, குவளைகள், கணிப்பொறிகள், தரைவிரிப்பு மற்றும் டயர்கள் ஆகியவற்றைக் குறிப்பிட்டிருக்கிறது. ஆஸ்திரேலியா மரம் வெட்டுதல் மற்றும் கட்டிட மூலப்பொருள்களை குறிப்பிட்டிருக்கிறது. ஆஸ்திரேலிய, கொரிய மற்றும் அமெரிக்க கல்வியாளர்கள் நடைபாதை சாலைகளைக் குறிப்பிடுகின்றனர். நிறுவனங்கள், இலாப நோக்கற்ற நிறுவனங்கள் மற்றும் கல்வித்துறைகள் கார்கள், பேருந்துகள், ரயில்கள், விமானங்கள், கப்பல்கள் மற்றும் குழாய்ப்பாதைகளின் தயாரிப்பு மற்றும் செயல்பாட்டைக் குறிப்பிடுகின்றன. அமெரிக்க அஞ்சல் துறை கடிதங்கள் மற்றும் சிப்பங்கள் அனுப்பப்படுவதைக் குறிப்பிடுகிறது. எட்டு நாடுகள் ஒவ்வொன்றிலுமான 46 பெரிய பொருளாதாரத் துறைகளின் சிஓ<sub>2</sub> தடங்களை கார்னகி மெலன் பல்கலைக்கழகம் மதிப்பிட்டிருக்கிறது. கார்னகி மெலன், ஸ்வீடன் மற்றும் கார்பன் டிரஸ்ட் ஆகியவை வீட்டில் தயாரிக்கப்படும் உணவு மற்றும் உணவு விடுதிகளைக் குறிப்பிடுகிறது.  
உணவுகள், ஆடைகள் மற்றும் சவர்க்காரம் குறித்த அமெரிக்க தயாரிப்பாளர்களுடன் பணிபுரிந்த தி கார்பன் டிரஸ்ட் 2007 ஆம் ஆண்டு மார்ச்சில் சிஓ<sub>2</sub> முத்திரையை அறிமுகப்படுத்தியது. இந்த முத்திரை PAS2050 என்ற புதிய பிரித்தானிய பொதுமக்களுக்கு கிடைக்கக்கூடிய விவரக்குறிப்பிற்கு (அதாவது தரநிலை அல்ல) இணங்கச் செய்யும் நோக்கத்தைக் கொண்டதாக இருந்தது என்பதுடன் இது தி கார்பன் டிரஸ்ட் மற்றும் பல்வேறு தொழில்துறை கூட்டாளிகளால் செயல்பாட்டுரீதியில் முன்னெடுத்துச்செல்லப்படுவதாகவும் இருந்தது.
# கருவேலம்

**கருவேலமரம், வேலமரம், வேல், நாட்டுவேலம், கருவமரம்** என்பது காடுகளில் வளரும் முள்மரம். (*Acacia nilotica*) இது ஆப்பிரிக்கா மற்றும் இந்தியத் துணைக்கண்டத்தை தாயகமாகக் கொண்டது. கருவேலமரம் தமிழகத்தில் பயனுள்ள மற்றும் பாரம்பரியம் மிக்க மரங்களுக்கு ஒன்றாக கருதப்படுகிறது.
# கருவேலம்

## பெயர் குழப்பங்கள்

தமிழ் நாட்டில் இயற்கையாக வளரும் கருவேலமரத்தையும் (*Acacia nilotica*), சீமையில் (வெளியில்,பெயர் காரணமும் அதுவே) இருந்து அறிமுகப் படுத்திய சீமை கருவேலமரத்தையும் (*Prosopis juliflora*) ஒத்து இருந்ததாலும் இந்த குழப்பம். ஆனால் அடிப்படையில் இவ்விரண்டும் வெவ்வேறு மரங்களாகும்.
# கருவேலம்

## விளக்கம்

கருவேல மரம் 5-20 மீ உயரம்வரை வளரக்கூடிய ஒரு மரமாகும். இம்மரத்தின் மேற்பகுதி அடர்த்தியான கோள வடிவில் விரிந்து இருக்கும். ஆண்டு முழுவதும் இலை உதிராமல் பசுமையாக இருக்கும். வெளியில் அதிகமாக இருக்கும்போது இதன் இலைகள் மூடிக்கொள்ளும். இதன் தண்டுகளும், கிளைகளும் பொதுவாக கருப்பு நிறத்தில் காணப்படும். பட்டைகள் பிளவுபட்டவையாக இருக்கும். இதன் அடிமரத்திலிருந்தும், காயம்பட்ட பகுதிகளிலிருந்தும், சிவப்பு நிற குறைந்த தரம் வாய்ந்த பிசின் வெளியேறும். இளம் மரங்களில் 5 முதல் 7.5 செ.மீ (3 அங்குலம்) நீள முட்கள் காணப்படும். முதிர்ந்த மரங்கள் பொதுவாக முட்கள் இல்லாமல் இருக்கும். இலைகள் இரட்டைச் சிறகமைப்புக் கூட்டிலைகளை உடையவை. ஒரு குச்சியில் 3-6 ஜோடி சிறகமைப்பு இருக்கும். ஒவ்வொரு சிறகமைப்பிலும் 10-30 ஜோடி சிற்றிலைகள் இருக்கும். கருவேலம் பூக்கள் மஞ்சள் நிறமானவை. அவை 1.2-1.5 செ.மீ விட்ட கோள வடிவ மஞ்சரிகளைக் கொண்டவை. இதன் பூக்கள் நறுமணம் கொண்டவை. பூக்கள் சூன் - அக்டோபர் வரை இரண்டு முதல் ஆறுவரையிலான கொத்தாக பூக்கும். இதன் காய்கள் மணிகளை வரிசையாக கோர்த்ததுபோல இருக்கும். இதன் விதைகள் தோராயமாக 8000/கிலோ எடையுள்ளதாக இருக்கும்.
# கருவேலம்

## பயன்கள்

- இதன் இலைகளையும், நெற்றுகளையும் வெள்ளாடுகள் விரும்பி உண்ணும்.
- இதன் உலர்ந்த நெற்றுகளை ஆட்டினால் அவற்றிலுள்ள விதைகள் கலகல என ஒலிக்கும். சிறுமியர் இதன் நெற்றுகளைக் கட்டிச் சலங்கை போல் கால்களில் கட்டிக்கொண்டு நடந்து மகிழ்வர்.
- இந்த மரத்தில் ஒழுகும் கோந்து (gum) எழுதுதாள்களை (paper) வன்மையாக ஒட்ட உதவும்.
- கருவக்காய்களைக் கொஞ்சம் நீர் ஊற்றி இடித்து வடித்துத் தேங்காய் உடைத்த கொட்டாங்குச்சிகளில் ஊறவைப்பர். ஊறிய நீரை வெய்யிலில் காயவைப்பர். அதன் சாறு கெட்டியானதும் எடுத்து நெற்றியில் இட்டுக்கொள்ளும் பொட்டுக்குப் பயன்படுத்துவர். நன்றாக உலர்ந்து கெட்டியான இதன் பாலில் சொட்டு நீர் ஊற்றிக் குழைந்தும் பொட்டாகப் பயன்படுத்துவர். இந்தப் பொட்டு நிழலாடும். அதாவது அந்தப் பொட்டுக்குள் அடுத்தவர் தன் முகத்தைப் பார்க்கலாம். இதைப் போலத் தமிழர் பயன்படுத்திய மற்றொரு பொட்டு வேங்கைப்பொட்டு. இது செங்கரு நிறம் கொண்டது. கருவம் பொட்டு கருகரு நிறம் கொண்டது.
- இந்த மரத்தில் இருந்துதான் விவசாயிகள் ஏர் உழுவதற்குண்டான கலப்பையைத் தயாரிக்கின்றனர். இந்த மரத்தைத் தண்ணீரில் சிறிது காலம் ஊறவைத்து எடுத்த பின்னர், அதில் பொருள்களைச் செய்தால் நூறாண்டுகள் தாண்டியும் அந்தப் பொருள்கள் உறுதியாக இருக்கும் எனப்படுகிறது. எந்தச் சூழ்நிலையிலும் இம்மரம் செல்லரித்துப் போகாது.
- கருவங்குச்சிகளை ஒடித்துப் பல் துலக்கப் பயன்படுத்துவர். ஆலும் வேலும் பல்லுக்குறுதி என்பது பழமொழி.
- கருவமரம் வயிரம் பாய்ந்திருந்தாலும் அதனை வீடுகளுக்குப் பயன்படுத்தக்கூடாது எனக் கூறுவர். காரணம் காயக்காய இது முறுக்கிக்கொள்ளும்.
# ஔவையார்

யில் நிறுவப்பட்ட சிலை]]
**ஔவையார்** நன்கு அறிமுகமான ஒரு பெண் புலவர். *ஔவையார்* என்னும் பெயர் கொண்ட புலவர்கள் பலர் இருந்தனர். நூலமைதி, தமிழ்நடை, தொடர்புடையோர் முதலானவற்றைக் கருத்தில் கொண்டு வரலாற்று நோக்கில் பார்க்கும்போது அவர்கள் வெவ்வேறு காலத்தில் வாழ்ந்தவர்கள் என்பது புலனாகும்.
# ஔவையார்

## காலந்தோறும் ஔவையார்

ஔவையார் என்ற பெயர் பல காலகட்டங்களில் வாழ்ந்த பல பெண் அறிஞர்களைக் குறிக்கிறது. இவர் பாடிய 59 பாடல்கள் சங்கநூல்களில் இடம்பெற்றுள்ளன. அகநானூறு, குறுந்தொகை, நற்றிணை, புறநானூறு ஆகிய தொகுப்பு நூல்களில் அவை உள்ளன. சங்கப்புலவர் பாடல்தொகை வரிசையில் இவர் 9-ஆம் இடம் பெற்றுள்ளார். ஔவை சங்க காலப் புலவர்களில் சிறந்தவர்.
# ஔவையார்

## அறநூல் புலவர் ஔவையார்

நீதி இலக்கிய காலத்து ஔவையார் எழுதிய ஆத்திசூடி, கொன்றை வேந்தன், மூதுரை போன்றவை உலகுக்கு நற்கருத்தைக் கூறி மக்களை நலமுடன் வாழ செய்கின்றன.
# ஔவையார்

## ஒளவை என்ற சொல்லின் பொருள்

ஔவை அல்லது அவ்வை என்ற சொல் "அவ்வா" என்ற சொல்லின் திரிபாக இருக்கலாம் என்ற கருத்து பலரிடம் நிலவுகின்றது.  
ஒளவை என்பது மூதாட்டி அல்லது தவப்பெண் என்ற கருத்தை உடையது என்று பழந்தமிழ் அகராதி கூறும்.  
பிற்காலத்தில் ஒளவை என்ற சொல், ஆண்டு மற்றும் அறிவு என்பவற்றில் முதிர்ச்சி அடைந்தவர்களைக் குறிக்கும் சொல்லாக விளங்கி்ற்றுப் போலும்.
# விக்கிப்பீடியா:முதற்பக்கக் கட்டுரைகள்/ஏப்ரல் 7, 2013

**நோபெல் பரிசு** அல்லது **நோபல் பரிசு** என்பது ஒப்பற்ற ஆய்வு மேற்கொண்டவர்களுக்கும் பெரும் பயன் விளைவிக்கும் தொழில்நுட்பங்கள் அல்லது கருவிகளைக் கண்டுபிடித்தவர்களுக்கும் சமூகத்திற்கு அரிய தொண்டாற்றியவர்களுக்கும் வழங்கப்படும் உலகளவில் பெரிதும் மதிக்கப்படும் பரிசு ஆகும். அமைதிக்கான நோபல் பரிசு மட்டும் சில நிறுவனங்களுக்கும் வழங்கப்படுவது உண்டு. மார்ச் 2005 வரை 770 நோபெல் பரிசுகள் வழங்கப்பட்டுள்ளன. எனினும், சிலர் இந்தப் பரிசைப் பெற்றுக்கொள்ள மறுத்ததும் உண்டு. இது வேதியியலாளர் ஆல்ஃபிரட் நோபெல் என்பவரால் 1895ல் தொடங்கப்பட்டது. முதல் பரிசு 1901 ல் வழங்கப்பட்டது. சில ஆண்டுகள் ஒரு பரிசு கூட அறிவிக்கப்படாமல் போனதும் உண்டு. எனினும், குறைந்தபட்சம் ஐந்து ஆண்டுகளுக்கு ஒரு முறையாவது இந்தப் பரிசு அறிவிக்கப்படும். நோபெல் பரிசு, திரும்பப் பெறத்தக்கதல்ல.இயற்பியல், வேதியியல், இலக்கியம், மருத்துவம் அல்லது உடலியங்கியல் மற்றும் அமைதி ஆகியவையே ஆல்ஃபிரட் நோபெல் அவர்களின் உயிலின்படி ஏற்படுத்தப்பட்ட பரிசுகளாகும். **மேலும்...**
---  
**வை. கோவிந்தன்** தமிழ்நாட்டில் புதுக்கோட்டை மாவட்டத்தில் பிறந்த இதழியலாளரும் எழுத்தாளரும் ஆவார். கோவிந்தன் 'சக்தி அச்சகம்' என்ற அச்சகத்தை நிறுவி, இதழ், மலர், பதிப்பகம் ஆகியவற்றை உருவாக்கியதால் 'சக்தி வை. கோவிந்தன்' என அழைக்கப்படுகிறார். காந்தியக் கொள்கையால் ஈர்க்கப்பட்ட இவர் 'தமிழ்ப் பதிப்புலகின் தந்தை' எனப் புகழப்படுகிறார். குழந்தை எழுத்தாளர் சங்கம் என்னும் சங்கத்தை நிறுவி அதன் தலைவராகச் சிறிது காலம் பணியாற்றியவர். 1935ஆம் ஆண்டின் தொடக்கத்தில் சென்னைக்கு வந்து 'சக்தி' என்னும் அச்சகத்தையும் 1935ஆம் ஆண்டு ஏப்ரல் மாதத்தில் சுத்தானந்த பாரதியாரை ஆசிரியராகக் கொண்டு 'சக்தி' என்னும் 'திங்கள் இதழையும்' தொடங்கினார். இந்த இதழ் 1950ஆம் ஆண்டு திசம்பர் திங்கள் வரை தொடர்ந்து வெளிவந்தது. சற்று இடைவெளிக்குப் பின்னர், 1953 ஆம் ஆண்டு நவம்பரில் தொடங்கி 1954ஆம் ஆண்டில் சில மாதங்கள் வரை இவ்விதழ் வெளிவந்தது. சுத்தானந்த பாரதியாருக்குப் பின்னர், இவ்விதழின் ஆசிரியர்களாக தி. ஜ. ரங்கநாதன், சுப. நாராயணன், கு. அழகிரிசாமி, விஜய பாஸ்கரன் ஆகியோர் பணியாற்றினர். **மேலும்...**
# மகா சதாசிவ மூர்த்தி

சிவபெருமான் இருபத்தி ஐந்து தலைகளும், ஐம்பது கைகளையும் கொண்ட திருக்கோலம் **மகா சதாசிவ மூர்த்தி** என்று அழைக்கப்படுகிறது. இத்திருவுருவம் சிவனது அறுபத்து நான்கு திருக்கோலங்களில் ஒன்றாகும்.
# மகா சதாசிவ மூர்த்தி

## திருவுருவக் காரணம்

மகா சதாசிவ மூர்த்தி கைலையில் உள்ளார். இவரைச் சுற்றி, இருபத்தி ஐந்து மூர்த்திகளும் இருப்பதாகவும், ருத்ரர்களும், சித்தர்களும், முனிவர்களும் வணங்கக்கூடியவராகவும் இருக்கிறார்.
# மகா சதாசிவ மூர்த்தி

## தரிசன இடங்கள்

இந்த மகா சதாசிவ மூர்த்தி வடிவம் கோயில்களில் சிலை வடிவில் காணப்படுவதில்லை. பெரும்பாலும் கோயில் கோபுரங்களில் சுதை வடிவில் காணப்படுகின்றன.  
மதுரை மீனாட்சி சுந்தரேசுவரர் கோயிலின் அங்கயற்கண்ணி அம்மையின் கிழக்கு முதற் கோபுரத்திலும், காஞ்சிபுரம் கரகரேசுவர்ர் கோயிலின் விமானம், வைத்தீசுவரன் கோயில் கோபுரம், தில்லைக் கோயில் கோபுரம் ஆகியவற்றில் சுதை வடிவில் மகா சதாசிவ மூர்த்தி வடிவம் காணப்படுகிறது.
# சுகாசன மூர்த்தி

**சுகாசன மூர்த்தி** என்பது சிவ வடிவங்களில் ஒன்றாகும்.இது உமாதேவியாருக்கு சிவபெருமான் சிவாகமங்களின் பொருளினை விளக்கிய திருவுருவம் ஆகும். இது சிவனின் அறுபத்து நான்கு திருமேனிகளுள் ஒன்றாகும்.
# சுகாசன மூர்த்தி

## சொல்லிலக்கணம்

சுகாசனம் என்பது சுவத்திகம், கோமுகம், பதுமம், வீரம், கேசரி, பத்திரம், முக்தம், மயூரம், சுகம் என்ற ஒன்பது வகையான ஆசனங்களில் ஒன்றாகும்.
# சுகாசன மூர்த்தி

## வேறு பெயர்கள்

நல்லிருக்கை நாதர்
# சுகாசன மூர்த்தி

## தோற்றம்

சுகாசனர் வடிவத்தில் இடக்காலை மடக்கிவைத்து, வலக்காலை தொங்கவிட்டு சிவபெருமான் அமர்ந்திருக்கிறார்.
# சுகாசன மூர்த்தி

## தோற்றம்

### வகைகள்

- உமாசகித சுகாசனர்
- உமா மகேசுவர சுகாசனர்
- சோமாஸ்கந்த சுகாசனர்
# சுகாசன மூர்த்தி

## உருவக் காரணம்

சிவபெருமான் சுகாசன நிலையில் சிவாகமங்களின் உண்மைகளையும் , விளக்கங்களையும், ஐவகை பந்த பாசங்களின் நிலையையும், அவற்றை நீக்கினால் கிடைக்கும் நன்மைகளையும், சிவாகமங்கள் பற்றிய அனைத்து வினாக்களுக்கும் உமாதேவியாருக்கு விளக்கிய திருக்கோலமாகும்.
# சுகாசன மூர்த்தி

## கோயில்கள்

- சுவேதாரண்யேசுவர் கோயில் திருவெண்காடு,திட்டக்குடி சிவாலயத்திலும்.